De syv dødssynder.
I århundreder har de hjulpet os ad den rette vej i livet.
Men uanset, hvor meget vi prøver at undgå det, bliver vi alle fristet.
Frådseri er den synd, som jeg er bedst bekendt med.
Men jeg følger bare traditionen.
Romerne var berygtede for deres fester-
-og med tiden var der ingen grænser for de kongeliges nydelser.
Henry I besejrede franskmændene, erobrede Normandiet-
-men det var en stor skål med hans livret, lampretter, som dræbte ham.
Men den svenske konge, Adolf Fredrik, krævede et gigantisk måltid:
Hummer, kaviar, surkål, sild, champagne og 14 fastelavnsboller.
Han døde med skeen i hånden.
Frådseri er ikke bare for de kongelige. I dag-
-har det fundet vej frem til masserne.
Vi er alle frådsere. Det siger dr. John Basso i hvert fald.
Han har et alternativt syn på, hvordan vi bliver kureret.
Det her er "Store" Blair.
Jeg zoomer ind på dig.
Han var vores talsmand, men han glemte sit helbred...
-...og han døde. -Færdig.
Det offer må man bringe.
Nogen må sige: "Til helvede med det."
"Vågn op, verden. Du er fed!"
"Jeg vil ikke kalde dig stor i størrelsen."
"Jeg vil ikke sige, at du er tung. Nej, du er fed."
"Tab dig eller dø og få det overstået."
Jeg ved ikke, om jeg må kommentere på menneskehedens tilstand.
Jeg er bare en fyr med en spatel.
Jeg ejer "The Heart Attack Grill".
Det er en restaurant med medicinsk tema.
Vi er burgerverdenens slemme drenge.
Vores menu er designet til at vække anstød.
Den er så usund som muligt.
Dette er en bypass-burger.
225 gram, fem skiver bacon.
Alt er stegt i svinefedt, og så smider vi chilisauce ovenpå.
Dobbelt bypass, tredobbelt bypass, firedobbelt bypass.
Det er 9.983 kalorier.
Smørfedt-milkshaken.
Et tykt, dekadent stykke af himlen.
Vi har også pommes frites stegt i svinefedt.
Kartofler friturestegt i ren svinefedt.
Så drukner vi dem i ost og chilisauce.
Vi har Jell-O-shots, som serveres i en kanyle.
Halvdelen er vodka.
Vi har endda også cigaretter.
Filter på en cigaret er som et kondom under samleje.
Vi sælger en lovlig, men dødbringende vare.
Og vi sælger masser af den.
En enkel med alt på.
Sidst jeg var her, fik jeg en tredobbelt bypass.
Derefter fik jeg en rigtig tredobbelt bypass. 90 % blokeret.
-Hvad spiser du så nu? -En enkel bypass.
Vi vil ikke være populære. Vi vil være berygtede. Vi vil hades.
Jeg vågner og spekulerer på, hvordan jeg kan blive mere afskyelig.
"Kan den onde dr. John gøre alle på Jorden så fede-
-at de ikke kan gå mere?" Måske.... Han forsøger.
Syv år tidligere.
Jeg var den lykkeligste i verden.
Jeg var besat af træning, og jeg ville hjælpe mennesker.
Jeg åbnede fitnesscentret "In & Out", for at gøre en forskel for folk.
Så fik jeg et forfærdeligt brev fra en burgerkæde-
-som følte, at navnet på mit center lå for tæt på navnet på deres kæde.
De sagsøgte mig personligt. De var efter mit hus...
Jeg havde to børn. Min kone var gravid med vores tredje barn.
Mens de sagsøgte mig, studerede jeg deres forretningsmodel.
De gav folk det, de ville have.
Det var dér, ideen startede.
At give folk, hvad de gerne vil have, men på en måde, som hjælper dem.
Min kone forstod det ikke. Hun er udlænding.
Hver gang, han kommer med en ny idé, kan jeg ikke lide den.
Jeg siger, at det ikke vil fungere, men han gør det alligevel.
Det er det specielle ved amerikanere. De kommer aldrig til at tabe sig.
De kommer aldrig til at leve sundt.
Maden er så billig i forhold til vores indkomst.
Der er ingen grænser. Inden for få uger begyndte folk at strømme til.
-Vi er glade for at være her! -Godt!
Jeg indså, at det ikke er personalet, mig selv eller burgerne...
...det er "patienterne". Kunderne har hovedrollen.
Jeg afspejler samfundet.
Jeg gør bare, hvad de gerne vil have, at jeg gør.
Det er en smagseksplosion.
Når du tager en bid, har du et seksuelt forhold til din osteburger.
Det er svært at forestille sig, at nogen spiser det.
-Det er sex. -Start nedefra eller brug to hænder.
Mange tager den fra hinanden og spiser én del ad gangen.
Kødsveden begynder at komme. Man spørger: "Hvad tænkte jeg på?"
-De sveder ekstremt meget. -Mit hjerte banker hurtigere. Sært.
Hvis man ikke spiser op, får man pisk af en sexet sygeplejerske.
Det er det bedste.
Tag én til.
Jeg mener det. Tag én til.
-Godt klaret! -Men det slutter ikke her.
Vi må tage det et skridt videre.
Vi har en kæmpe elektronisk kvægvægt stående midt i restauranten.
Vejer du over 160 kilo, spiser du helt gratis.
De stiller sig op på vægten...
-...og spænder musklerne. -Mester!
Men når de kommer hjem, tænker de: "Jeg skal dø."
Jeg er en fed særling. Det var derfor, alle klappede ad mig.
Giv en hånd til manden, der lige har spist en firedobbelt!
Som alle iværksættere, forsøger jeg altid at sprede budskabet videre ud.
Vi fik en del bevågenhed i forbindelse med to hjerteanfald.
Ambulancen kom, og redningsfolkene førte personerne ud.
Fik to personer hjerteanfald her?
Ja, én i marts og én i april. Det var forfærdeligt.
En af sygeplejerskerne kom og råbte, at én havde fået et hjerteanfald.
Og jeg sagde: Forretningen går strygende!"
Kvinden var død af lunge- og hjertestop.
Hjerte, lunger... Alt ophørte med at fungere.
Vi ofrer mennesker. Vores talsmand er blevet ofret.
Mit taljemål er blevet lidt større. Pyt med bukserne. Jeg spiser gratis.
Blair gik bort, imens han gjorde reklame for vores grillbar.
-Fortsæt. -Det fik opmærksomhed til nye højder.
Talsmanden for Heart Attack Grill døde, før han blev 30 år.
-Tager I intet op til overvejelse? -Intet.
Det spredtes ud over hele verden.
Du er en narkohandler.
Blairs død satte noget i gang i mig.
Jeg indså, at dette kunne blive noget stort.
Det er en fanatisk, religiøs sag.
Min datter er 10 år, og om fire-fem år skal hun være værtinde-
-og bære det frække lille sygeplejerskekostume.
Jeg håber, at hun kommer til at køre firmaet i samme ånd-
-på flere steder og på forskellige sprog.
Det er muligt, at samtlige mennesker på Jorden-
-en dag hører om Heart Attack Grill, og hvor slemme vi er.
Det gode og det onde behøver hinanden.
Derfor har verden brug for Heart Attack Grill.
Er dette svaret, eller er det for sent for os at blive frelst?
Lad os spørge Darling Nikki.
Visse madvarer er orgasmiske for mig.
Når maven bliver helt spændt ud, og man føler, at man er mæt...
Og man så fortsætter med at spise...
Det er en ud-af-kroppen oplevelse, som faktisk gør mig ophidset.
Må jeg sige det?
På en normal dag spiser jeg nok tre store måltider-
-men jeg skal have mine mellemmåltider ind imellem.
Det kan være kiks med ostesmag... Vil du smage?
...nødder. Jeg elsker nødder. Cashew, jordnødder, honningristede...
Sukkerflager, chokoladeflager, donuts, kyllingenachos...
Åh gud! Har I smagt det? Vidunderligt!
Jeg elsker bøf. Broccoli med ost er min vegetariske livret.
Smørstænger. Og hver dag en masse kulhydrater.
Ris. Ris med ost. Jeg har glemt et eller andet.
Bagel-chips. Dem glemte jeg.
Jeg vejer 325 kilo. Jeg har ingen grænse.
Jeg vil være verdens fedeste entertainer.
Jeg vil gerne være en stjerne.
Jeg har min egen hjemmeside. Den hedder mzfluff.com.
Der står alt om mig.
Jeg lægger billeder op.
Videoklip...
Der er mange mennesker, der elsker store, smukke kvinder.
De får mig til at føle mig som en dronning.
Jeg troede, at jeg var en prinsesse, men nu er jeg en dronning.
Hvad er sandsynligheden for at se én på hendes størrelse i storcentret?
Ikke så stor. Med andre ord...
Det er som at finde en usleben diamant.
Det kan jeg godt lide.
Jeg plejede at tegne store kvinder. Jeg gemte tegningerne under sengen.
Det var helt skørt, første gang jeg mødte Justin.
Min første tanke var at gå over og røre og klemme hende.
Men det må man ikke! Hun ville tro, at jeg ville voldtage hende.
Jeg sagde til mig selv: "Nok se, men ikke røre."
Jeg syntes, at han var så sød.
Vi havde meget tilfælles.
At se film sammen, at ryge sammen.
Jeg elsker at lave mad, hun elsker mad.
Ost!
-Jeg spurgte hende om "feederism". -Jeg vidste ikke, hvad det var.
Jeg googlede det.
Det handler om mænd, der kan lide kvinder, der tager på, eller omvendt.
Eller kvinder, der kan lide kvinder, der tager på.
-Den her shake gør dig endnu federe. -Vi prøvede det af.
Han sagde: "Bestil to pizzaer."
Jeg var genert, men jeg spiste, fordi jeg kan lide at spise.
Hun forsøgte at spise ti osteburgere på én gang.
Det føltes rigtigt.
Det var det eneste, der betød noget.
Vi nyder hinanden, mens jeg nyder at spise.
Hvis jeg bliver mæt og ikke vil spise mere, mader han mig som en baby.
Jeg aer hende på ryggen og bøvser hende.
Jeg opmuntrer hende. Jeg er som hendes personlige træner.
"Du kan klare to til! Jeg ved, at du kan klare det!" Sådan er jeg.
Han havde skrevet i en notesbog, hvad han syntes, at jeg skulle spise-
-til bestemte måltider.
Indimellem tilføjer vi en shake til at øge vægten.
Nogle gange når jeg et punkt, hvor jeg ikke spiser for smagen-
-men for at maden skal påvirke min krop.
Det føles, som om man er høj på et eller andet.
Man presses til at spise mere. Når man spiser mere, tager man på.
Min krop er et lærred.
Jeg vil gerne have, at min numse bliver større.
Jeg vil gerne have større hofter.
Jeg vil gerne have en større mave.
Jeg vil gerne have et rundere ansigt.
Jeg vil gerne have tykkere fingre. Tykke fingre er nuttede.
Jeg kan godt lide at røre ved store kvinder.
De er bløde og store. Man får mere af det, man elsker.
Jeg elsker at have sex foran spejlet.
Med lyset tændt. Jeg vil ikke i mørke med dyne på. Hvem vil det?
Jeg beder ham made mig, mens vi dyrker sex.
Jeg giver hende en kage, mens vi gør det.
Det er det allerbedste!
Det føles bare så godt indeni. Man bobler over.
Sådan som folk er seksuelt ophidsede, sådan har jeg det med mad.
Når hun ligger i sengen, kravler jeg op og lægger mig fladt oven på hende.
Det er som at være på en sky.
Det er ligesom noget meget blødt. Det er min helt egen...
...levende seng.
Det er som at være hos en kæmpe.
Det er som at stikke en jordnød ind i en skumfidus.
Jeg er ikke flov over at sige det.
Jeg er 24 år, men det er det, der gør mig glad.
At røre ved hende gør mig glad.
Han viste mig et helt nyt liv.
Det er skræmmende at realisere en hemmelig fantasi.
Fantasier foregår i det skjulte.
Nu vil jeg have alle til at se det. Jeg vil have det til at være normalt.
Det skal være accepteret.
Jeg vil have jer til at se og røre min fantasi og acceptere den.
I behøver ikke at synes om den, men respektér den i det mindste.
Hvis I ikke kan lide den, er det i orden.
Jeg elsker kærlighedshistorier.
Men alle historier har en slutning.
Derfor findes der folk, der skaber et sidste hvilested-
-til de af os, der efterlader lidt mere, når vi forlader denne jord.
Dødvægt.
I 1985 sad min far ved køkkenbordet-
-og tegnede en kiste, som du ville være stolt af at begrave din mor i.
Vi er kendt for at bygge ekstra store kister.
Man kan spørge sig selv, hvorfor vi bygger disse kister overhovedet.
Hvorfor er der brug for store kister? Hvorfor gør vi det her?
Alt laves her på værkstedet.
De er håndsvejsede.
Jeg klipper de stykker ud, som skal sys.
Så sætter jeg dem på inde i kisten.
Første gang, jeg gjorde det, var det lidt væmmeligt.
Sådan en kiste kan bruges til nogen, der vejer op til 500 kilo.
Det er lige som at lægge en blyant ved siden af en vandmelon.
Store mennesker er både bredere og tykkere.
Det indså vi, da bedemændene ringede og sagde, at lågene-
-ikke ville lukke. Det er et problem.
Keith er meget kreativ. Han elsker udfordringer.
-Som alle mænd... -Vi lavede hele låget om.
Som hovedregel er meget store kvinder formet som en pære.
Mænd er ligesom et æble med tændstikben.
Det går vi ud fra, når vi hjælper med at vælge den rette kiste.
Jeg hedder A. J. Dowd. Jeg ejer flere begravelsesforretninger-
-i North Carolina, Virginia og Ohio.
Før i tiden så vi sjældent ekstremt overvægtige.
Men nu ser vi det nærmest hver dag.
Man skal fremlægge det rigtigt for familien.
Jeg ville sige: "Jeres mors størrelse gør, at vi må gøre noget andet."
Vi vil gerne gøre det værdigt, men det er rigtig svært.
Når jeg hører, at vi skal hente nogen, der vejer 250 kilo-
-ved jeg, hvad jeg skal lave de næste tre-fire dage.
-Hvad er det, du gør? -Skal jeg gå i detaljer?
Vi har kirurgiske instrumenter, der kan fjerne fedtet.
Vi har et værktøj, som er en lang, hul nål.
Det ligner et lille sværd. Det er en sugeanordning, som...
Det er lidt som en fedtsugning.
For en ekstremt overvægtig, kan det handle om 20-30 liter væske.
Der er dobbelt eller tre gange så meget af alt.
Det er en kunstform. Man skaber et sidste billede, og kisten er rammen.
Kremering sker også på en anden måde for en stor person.
Man må kremere ved en lavere varme, fordi der kan opstå en fedtbrand.
Fedtet fungerer som brændstof.
Man får cirka 8.000 joule per kilo fedt.
Når fedtet smelter, kan maskinen flyde over, og fedtet kan flyde ud.
-Fedt? -Ja.
Vi ser ikke på noget, som er anderledes eller unikt.
Vi skal være forberedt på, at dette kan blive normalen i samfundet.
Som sagt er frådseri en pudsig dødssynd.
En lille fristelse, der vokser sig så stor, at den overvinder al fornuft.
Måske har vi levet så forkert, at alt nu begynder at føles helt rigtigt.
Men hvilken ret har jeg til at dømme? Indtil næste gang: Velbekomme.
Tinne Lilholt-Grøne www.btistudios.com